Document ID: /roh_data/filtered/fineweb-2-filterrobots_roh.jsonl.gz/5891

Ses viadis en l’India ch’el ha fatg ensemen cun amis, sajan mintgamai stads fitg enritgonts. Uschia haja el cun la cuminanza tibetana emprendì ad enconuscher in pievel fitg simpatic ed amicabel. Cun la scola e sia figliola ch’ha oz 15 onns haja el contact sur l’entir onn. Grazia ils meds moderns saja quai ozendi bain pussaivel.
Il padrinadi ha Peder Collet (72) dapi quatter onns. Gia la fin dals onns 60 haja el e sia sora gì contact cun ina matta dal Tibet ch’aveva problems cun asma, ch’haja visità la Svizra per motivs da sanadad. E cura ch’el haja legì il cudesch «Die Tibeterin» da Federica de Cesco saja questa istorgia puspè vegnida endament, uschia ch’el saja sa decidì da surpigliar in padrinadi.
RTR actualitad 08:00